open-index/open-wikipedia-markdown huggingface dataset:
ფერნებოფიერდენის ეროვნული პარკი

**ფერნებოფიერდენის ეროვნული პარკი** () — ეროვნული პარკი შვედეთში, სტოკჰოლმიდან 140 კმ-ით ჩრდილოეთით. პარკს გადაკვეთს მდინარე დალელვენი. მოიცავს 101,1 კმ²-ს. მოქცეულია უპსალის, ვესტმანლანდის, დალარნისა და ევლებორგის ლენების ტერიტორიაზე. შეიქმნა 1998 წელს.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1998 წელს დაარსებული დაცული ტერიტორიები
ფულუფიელეტის ეროვნული პარკი

**ფულუფიელეტი** () — ეროვნული პარკი შვედეთში, მოიცავს 385 კმ² ტერიტორიას. მთლიანად მდებარეობს ელვდალენის მუნიციპალიტეტში, დალარნის პროვინციაში. სახელი ეწოდა 1 044 მ სიმაღლის ფულუფიელეტის მთისგან.

იგი შვედეთის ერთ-ერთი უახლესი ეროვნული პარკია, რომელიც 2002 წელს მეფე კარლ XVI-მ გახსნა რამდენიმე ათასი დამსწრის წინაშე.

ამის შემდეგ ფულუფიელეტი PAN პარკი გახდა, ესაა საერთაშორისო პროექტი, რომლის მიზანია ტერიტორიის დაცვა ტურიზმთან კომბინაციაში.

გეოგრაფიულად, ჭარბობს ლიქენები, შიშველი მთები და ხეობები ხშირი, უძველესი ტყეებით. წარმოდგენილი ბუჩქნარიანი ველები, ბალახი და ლიქენები უნიკალურია სკანდინავიის მთათა სისტემაში, რის გამოც აქ გავრცელებული არაა ჩრდილოეთის ირემი.

გავრცელებულია ფრინველის რამდენიმე სახეობა. პარკის სიმბოლოა ციმბირული ჩხიკვი. მნიშვნელოვან ღირსშესანიშნაობებს შორისაა შვედეთის უდიდესი ჩანჩქერი ნიუპესკერი (93 მ). ასევე, აქ იზრდება მსოფლიოს ერთ-ერთი ყველაზე ხანდაზმული ნაძვი „ძველი ტიეიკო“, რომლის ასაკიც 9 550 წელია.

## გალერეა

Image:Fulufjället 10.JPG|
Image:Fulufjället 11.JPG|
Image:Fulufjallet_np.JPG|
Image:FulufjalletRoad.jpg|
Image:Njupeskar2.JPG|
Image:Njupeskar.JPG|გაყინული ნიუპესკერის ჩანჩქერი

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 
* Fulufjället Description from PAN Parks  Includes a location map.

## სქოლიო
კატეგორია:შვედეთის ეროვნული პარკები
კატეგორია:2002 წელს დაარსებული დაცული ტერიტორიები
პოლ ბიია

**პოლ ბიია** (დ. 13 თებერვალი 1933, მვომეკაა, კამერუნი) – კამერუნის სახელმწიფო მოღვაწე, კამერუნის პრემიერ-მინისტრი 1975-1982 წწ. და პრეზიდენტი 1982 წლიდან. მიეკუთვნება ფანგის ეთნიკურ ჯგუფს.

1982 წლის 4 ნოემბერს პრეზიდენტმა აჰმადუ აჰიჯომ მოულოდნელად გამოაცხადა თავისი გადადგომის შესახებ. 6 ნოემბერს კონსტიტუციის თანახმად მისი თანამდებობა დაიკავა პოლ ბიიამ. 1983 წლის 6 აპრილს მმართველმა სამხედრო ელიტამ სცადა სამხედრო გადატრიალება. რის შემდეგაც ბიიამ დაშალა რესპუბლიკის გვარდია. პრეზიდენტის თანამდებობაზე აირჩიეს 6-ჯერ.

## რესურსები ინტერნეტში 
* პოლ ბიიას ბიოგრაფია 

## სქოლიო 
კატეგორია:კამერუნის პრეზიდენტები
კატეგორია:კამერუნელი პოლიტიკოსები
კატეგორია:დაბადებული 1933
კატეგორია:ცოცხალი ადამიანები
ჩუმბივილკასის პროვინცია

250პქ|მინი|მარჯვნივ|პროვინციის მდებარეობა კუსკოს რეგიონში
**ჩუმბივილკასი** — პროვინცია სამხრეთ პერუში, კუსკოს რეგიონში. მდებარეობს ანდებში. პროვინციის დედაქალაქია სანტო-ტომასი. პროვინციის ფართობია 5 371,08 კმ², მოსახლეობა შეადგენს 77 721 ადამიანს. 

პროვინცია ადმინისტრაციულად იყოფა 13 რაიონად.

## იხილეთ აგრეთვე 
* პერუს პროვინციები

## რესურსები ინტერნეტში 
* Chumbivilcas  
* Infocusco: Chumbivilcas  
* Satellite Photos: All Population Centers

კატეგორია:კუსკოს რეგიონის პროვინციები
ფონ-დე-გომი

**ფონ-დე-გომი** () — გამოქვაბული სამხრეთ-დასავლეთ საფრანგეთში, დორდონის დეპარტამენტში. იგი შეიცავს პრეისტორიულ პოლიქრომიულ კლდის მხატვრობას და გრავიურებს. ნახატები 1901 წლის 12 სექტემბერს აღმოაჩინა ადგილობრივმა პედაგოგმა დენის პეირონმა. გამოქვაბული მანამდეც იყო ფართო საზოგადოებისთვის ცნობილი, თუმცა ნახატების მნიშვნელობა არ იყო აღიარებული. გვხვდება დაახლოებით 230 გრავიურული და მხატვრული ბიზონების (82), ცხენების, მამონტების, ირმების, ბეწვიანი მარტორქებისა და მგლის გამოსახულებანი. მხატვრობის დიდი ნაწილი აღმოჩენილია უკანასკნელ ათწლეულებში. მღვიმის მეტად ცნობილი ნახატი, ფრიზის ხუთი ბიზონის გამოსახულება, შემთხვევით აღმოაჩინეს 1966 წელს. მოცულობითი ეფექტისათვის გამოყენებულია გამოქვაბულის რელიეფური კედლებიც. 

ფონ-დე-გომი თარიღდება მადლენის კულტურის დროით (ძველი წელთაღრიცხვის 15000-11000 წლები). გამოქვაბულთან გვხვდება ცარცული ასაკის კირქვები. გამოქვაბულს აქვს ვიწრო შესასვლელი, რომლის სიგრძეა 125 მ, სიგანე 2-3 მ, ხოლო სიმაღლე 8 მეტრამდე.

## რესურსები ინტერნეტში
## სქოლიო
კატეგორია:საფრანგეთის მღვიმეები
კატეგორია:მღვიმეები ანბანის მიხედვით
გოტსკა-სანდენის ეროვნული პარკი

**გოტსკა-სანდენი** () — შვედეთის კუთვნილი დაუსახლებელი კუნძული ბალტიის ზღვაში, კუნძულ ფორედან 38 კმ-ით ჩრდილოეთით. მისი სიგრძე დაახლოებით 9 კმ-ია, სიგანე − 6 კმ, მთლიანი ფართობი კი 36 კმ².

გოტსკა-სანდენი მთლიანად ქვიშისგან შედგება და მისი პეიზაჟისთვის დამახასიათებელია პლაჟები, დიუნები და ფიჭვის ტყეები. სახელი გოტსკა-სანდენი *„გოტლანდის ქვიშიან კუნძულს“* ნიშნავს და მომდინარეობს იმ პროვინციიდან, რომელსაც ის მიეკუთვნება. 1909 წლიდან კუნძულზე შექმნილია ეროვნული პარკი. გარდა რუხი სელაპების კოლონიისა, უმაღლესი ფაუნა ძალიან მდიდარი არაა. თუმცა გავრცელებულია უიშვიათესი მწერები და მცენარეები, მათ შორის რამდენიმე სახის ორქიდეა. ზაფხულობით, კუნძულ ფორედან და მატერიკზე მდებარე ქალაქ ნინეშამნიდან რეგულარულად ხორციელდება სანაოსნო ტურები.

## გალერეა

Image:GotskaSandon SchipkaPass1.jpg|
Image:GotskaSandon EastSide.jpg|
Image:GotskaSandon NorthEastCoast.jpg|

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 
*Gotska Sandön  
*Gotska Sandön National Park  
*Gotska Sandön National Park  
*Birds on Gotska Sandön 

## სქოლიო
კატეგორია:შვედეთის კუნძულები
კატეგორია:შვედეთის ეროვნული პარკები
კატეგორია:1909 წელს დაარსებული დაცული ტერიტორიები
გარფიუტანის ეროვნული პარკი

**გარფიუტანის ეროვნული პარკი** () — ეროვნული პარკი შვედეთში, კარლსბეგების ქედზე, ქალაქ ერებრეს დასავლეთით, ლეკებერგის მუნიციპალიტეტში. მოიცავს 1,11 კმ² ტერიტორიას. პარკი 1909 წელს დაარსდა, შვედეთის სხვა პირველ 8 ეროვნულ პარკთან ერთად, რომლებიც ამავე დროს პირველები იყო ევროპაში. მდებარეობს უძველეს სასოფლო-სამეურნეო ლანდშაფტზე. პარკის შექმნის მიზანი იყო გასაოცარი მცენარეულობის დაცვა. მიუხედავად ამისა, სულ მალე ფლორამ დეგრადაცია დაიწყო. 1940-იან წლებში ნათელი გახდა, რომ მცენარეულობის გადასარჩენად, ეს ტერიტორია იმავე მეთოდებით უნდა ემართათ, როგორც ეს პარკის შექმნამდე ხდებოდა.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი

## სქოლიო
კატეგორია:შვედეთის ეროვნული პარკები
კატეგორია:1909 წელს დაარსებული დაცული ტერიტორიები
ჰაპარანდის არქიპელაგის ეროვნული პარკი

thumb|left|140px|right|ეროვნული პარკი ნაჩვენებია რიცხვით 8
**ჰაპარანდის არქიპელაგის ეროვნული პარკი** () — ეროვნული პარკი შვედეთში. მოიცავს ბოტნიის ყურის უკიდურეს ჩრდილოეთში, ქალაქ ჰაპარანდასთან მდებარე არქიპელაგის ნაწილს. პარკის მთავარი კუნძულია სანდსკერი, რომელზეც ძირითადი პორტი მდებარეობს. პარკი ძირითადად ცნობილია ქვიშის დიდი პლაჟებითა და დიუნებით. ეს კუნძულები 1500 წლის წინ არ არსებობდა, მაგრამ გამყინვარების შემდგომ პერიოდში მათ ნელ-ნელა წყლიდან ამოზიდვა დაიწყეს..

პარკის ფართობი 60 60 კმ²-ია, შეიქმნა 1995 წელს.

## იხილეთ აგრეთვე 
* შვედეთის ეროვნული პარკების სია

## რესურსები ინტერნეტში 
* ოფიციალური საიტი 

## სქოლიო 
კატეგორია:შვედეთის ეროვნული პარკები
კატეგორია:1995 წელს დაარსებული დაცული ტერიტორიები
კოსტერჰავეტის ეროვნული პარკი

**კოსტერჰავეტის ეროვნული პარკი** — პირველი საზღვაო ეროვნული პარკი შვედეთში. გაიხსნა 2009 წლის სექტემბერში. მდებარეობს ვესტრა-გეტლანდის ლენში. მოიცავს ზღვასა და კოსტერის კუნძულების ნაპირებს, თუმცა არა თავად კუნძულებს. ჩრდილოეთით ესაზღვრება ნორვეგიულ საზღვაო პარკ იტრე-ჰვალერს.

## ბუნება 
გარემო უნიკალურია შვედეთის წყლებისთვის. აღრიცხულია ზღვის ფლორისა და ფაუნის 6 000-ზე მეტი სახეობა, რომელთაგან 200 შვედეთის გარდა სხვაგან არსად გვხვდება. კოსტრეფიორდის სიღრმე 200 მეტრია, 5-7 გრადუსით დაბალია ტემპერატურა, მარილიანობა 35%-ია. ატლანტიკურ დინებებს შემოყოლილია მხარფეხიანები, ზღვის ღრუბლები და მარჯნის ლიფსიტები. გავრცელებულია ზღვის იშვიათი ფრინველები.

კანონის სპეციალური რეგულაციით დაშვებულია პროფესიონალური თევზაობა.

## იხილეთ აგრეთვე 
* შვედეთის ეროვნული პარკების სია

## რესურსები ინტერნეტში 
* Kosterhavets webbplats 

## სქოლიო 
კატეგორია:შვედეთის ეროვნული პარკები
კატეგორია:2009 წელს დაარსებული დაცული ტერიტორიები
ჰამრის ეროვნული პარკი

thumb|left|ჰამრის ეროვნული პარკი ნაჩვენებია რიცხვით 14
**ჰამრის ეროვნული პარკი** () — ეროვნული პარკი შვედეთში, ევლებორგის ლენში. 2011 წლამდე, მის ფართობი მხოლოდ 28 ჰა იყო და შვედეთის ყველაზე პატარა ეროვნულ პარკად ითვლებოდა. თუმცა, 1000 ჰა-ზე ნაკლები ფართობის ტერიტორიის ეროვნულ პარკად გამოცხადება არ შეიძლება, რის გამოც, 1989 წელს იგეგმებოდა მისი გაუქმება და ბუნების ნაკრძალად გამოცხადება, მაგრამ იდეა ჩავარდა და 2011 წელს, პარკის ფართობი 1383 ჰა-მდე გაიზარდა. ტერიტორია ძირითადად დაფარულია პირველყოფილი წიწვოვანი ტყეებით, ზოგადად ფლორა და ფაუნა ღარიბია, მაგრამ უხვად არიან მწერები.

## იხილეთ აგრეთვე 
* შვედეთის ეროვნული პარკების სია

## რესურსები ინტერნეტში 
* ოფიციალური საიტი 

## სქოლიო 
კატეგორია:შვედეთის ეროვნული პარკები
კატეგორია:1909 წელს დაარსებული დაცული ტერიტორიები
ჩინჩის პროვინცია

250px|მინი|მარჯვნივ|ჩინჩას პროვინციის მდებარეობა იკას რეგიონში
**ჩინჩა** — პროვინცია პერუში, იკის რეგიონში. პროვინციის დედაქალაქია ჩინჩა-ალტა. პროვინციის ფართობია 2 988,27 კმ², მოსახლეობა — 181 777 ადამიანი. 

პროვინციას ჩრდილოეთიდან ესაზღვრება ლიმას რეგიონი, აღმოსავლეთიდან უანკაველიკას რეგიონი, სამხრეთიდან პისკოს პროვინცია, ხოლო დასავლეთიდან — წყნარი ოკეანე. 

პროვინცია ადმინისტრაციულად იყოფა 11 რაიონად.

## იხილეთ აგრეთვე 
* პერუს პროვინციები 

## რესურსები ინტერნეტში 
* Chincha net 
* Sitio oficial de la Municipalidad Provincial de Chincha  
* Página sobre Chincha  
* INEI Perú  
* Página Web de Sunampe 

კატეგორია:იკის რეგიონის პროვინციები
ნორა-კვილის ეროვნული პარკი

**ნორა-კვილი ეროვნული პარკი** () — პატარა ეროვნული პარკი სამხრეთ-აღმოსავლეთ შვედეთში, სმოლანდის ლენში. მოიცავს უძველესი ტყეების 114 ჰა ტერიტორიას. პარკი 1927 წელს შეიქმნა და იმ დროისთვის 27 ჰა-ს მოიცავდა. გაფართოება 1994 წელს მოხდა.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1927 წელს დაარსებული დაცული ტერიტორიები
შრეკჰორნი

**შრეკჰორნი** () — მთა ბერნის ალპებში, შვეიცარიაში. ბერნის კანტონის უმაღლესი წერტილი. სიმაღლე 4078 მ. მდებარეობს ზემო და ქვემო გრინდელვალდის მყინვარებს შორის, გრინდელვალდიდან სამხრეთ-აღმოსავლეთით 10 კილომეტრში. რეგიონი შედგება უდაბური მყინვარული ხეობებისაგან, მწვერვალთან სიახლოვეს აღმართულია ლაუტერაარჰორნი (4042 მ). ბერნის ალპების უმაღლესი მწვერვალი — ფინსტერაარჰორნი (4274 მ), შრეკჰორნიდან სამხრეთით სულ რაღაც 10 კილომეტრში მდებარეობს. გეოლოგიური თვალსაზრისით, შრეკჰორნი წარმოადგენს აარის მასივის ნაწილს, რომელიც აგებულია ძირითადად გრანიტებითა და გნაისებით.

პირველი ასვლა განხორციელდა 1861 წლის 16 აგვისტოს, ლესლი სტივენის, ულრიხ კაუფმანის, კრისტიან მიხელისა და პიტერ მიხელის მიერ.

## რესურსები ინტერნეტში
* მწვერვალი შრეკჰორნი 

კატეგორია:შვეიცარიის მთები
კატეგორია:ალპები
აარის მასივი

მინი|მარჯვნივ|250პქ|შვეიცარიის ალპები. სატელიტური ფოტო.
**აარის მასივი** () — მასივი შვეიცარიის ალპებში. აერთიანებს მრავალ მსხვილ მთათა სისტემას. სახელწოდება მომდინარეობს მდინარე აარესაგან, რომელიც სათავეს აარის მასივზე იღებს. იგი გაშიშვლებულია ბერნისა და ლეპონტინის ალპების აღმოსავლეთ ნაწილში, ლოიკერბადის დასავლეთით და მწვერვალ ტედის აღმოსავლეთით. შემდეგ, მასივის აღმოსავლეთ ნაწილში მოჩანს პატარა სარკმელი. აგებულია კრისტალური ქანებით.

აარის მასივი წარმოადგენს ალპების ჰელვეციური ზონის ნაწილს, რომელიც აგებულია ევროპის ტექტონიკური ფილების მასალებისაგან. მის ლითოლოგიას გააჩნია მთელი ევროპისათვის დამახასიათებელი პალეოზოური ფუნდამენტი, რომელიც დეფორმირებული და მეტამორფიზებულია ჰერცინულ დანაოჭებაში. პატარა ასაკის მეზოზოური დანალექი ქანები ეროზირებული იქნა იმავე ფუნდამენტში. ლითოლოგია წარმოდგენილია გნაისებით, კრისტალური ფიქლებითა და ამფიბოლიტებით.

## იხილეთ აგრეთვე 
* ალპები

## ლიტერატურა 
* Takeshi Uemura; Shinjiro Mizutani. Geological Structures. Chichester; United Kingdom., 1984.

კატეგორია:ალპების გეოლოგია
კატეგორია:შვეიცარიის გეოგრაფია
მუდუსის ეროვნული პარკი

**მუდუსი** — ეროვნული პარკი ჩრდილოეთ შვედეთში. მდებარეობს ლაპლანდიის პროვინციაში, უდიდესი მაწილი მოქცეულია ელივარეს მუნიციპალიტეტის ტერიტორიაზე. გარდა ამისა, იგი მიეკუთვნება ხელშეუხებელ, იუნესკოს მსოფლიო მემკვიდრეობის ძეგლ ლაპონიის არეალს.

სამეცნიერო კვლევების საგანია პირველყოფილი ტყეები დიდი ხეებით, ფართო ჭაობიანი ნიადაგები, კლდეებშ შორის არსებული ღრმა ხეობები. აქ იზრდება შვედეთის ყველაზე ძველი ფიჭვის ხე. სავარაუდოდ, ის 710 წლისაა და გადარჩენილია 1413 წლის ხანძარს.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1942 წელს დაარსებული დაცული ტერიტორიები
დან-დ’ერანი

**დან-დ’ერანი** ( *ერანის კბილი*) — მწვერვალი პენინის ალპებში, იტალიისა და შვეიცარიის საზღვარზე. სიმაღლე 4171 მ. მწვერვალ მატერჰორნიდან დასავლეთით რამდენიმე კილომეტრში მდებარეობს. დან-დ’ერანის სახელწოდება მომდინარეობს ამავე სახელწოდების ხეობისაგან, რომელიც მწვერვალიდან ჩრდილოეთით არის განლაგებული. დან-დ’ერანი აღმართულია ალპების მთავარ ქედზე, ვალეს კანტონსა (ჩრდილოეთით) და ვალე-დ-აოსტას (სამხრეთით) შორის. მწვერვალის ჩრდილოეთი მონაკვეთი არის მდინარე რონის აუზის წყალგამყოფის ნაწილი, ხოლო სამხრეთ ფერდობი მდინარე პოს აუზის წყალგამყოფი. დან-დ’ერანი მწვერვალ მატერჰორნიდან დასავლეთით 4 კილომეტრში მდებარეობს.

პირველი ასვლა განხორციელდა 1863 წლის 12 აგვისტოს.

## რესურსები ინტერნეტში
* მწვერვალი დან-დ’ერანი 

კატეგორია:შვეიცარიის მთები
კატეგორია:ალპები
ბოლივარის პროვინცია (პერუ)

**ასკოპე** — პროვინცია პერუში, ლა-ლიბერტადის რეგიონში. დედაქალაქია ბოლივარი. პროვინციის ფართობია 1 718,86 კმ², მოსახლეობა შეადგენს 17 550 ადამიანს. 

პროვინცია ადმინისტრაციულად იყოფა 6 რაიონად. 

## იხილეთ აგრეთვე
* პერუს პროვინციები

## რესურსები ინტერნეტში
* Bolívar en La Libertad.com  

კატეგორია:ლა-ლიბერტადის რეგიონის პროვინციები
ჩეპენის პროვინცია

**ჩეპენი** — პროვინცია პერუში, ლა-ლიბერტადის რეგიონში. პროვინციას ჩრდილოეთიდან ესაზღვრება ლამბაიკეს რეგიონი, კახამარკას რეგიონი აღმოსავლეთიდან, პაკასმაიოს პროვინცია სამხრეთიდან, ხოლო წყნარი ოკეანე — დასავლეთიდან. პროვინციის დედაქალაქია ქალაქი ჩეპენი. 

პროვინციის ფართობია 1 142,43 კმ². 2005 წლის აღწერის მონაცემებით, პროვინციის მოსახლეობა შეადგენს 71 954 ადამიანს.

პროვინცია ადმინისტრაციულად იყოფა 3 რაიონად. 

## რესურსები ინტერნეტში
* Provincial Municipality of Chepén  

კატეგორია:ლა-ლიბერტადის რეგიონის პროვინციები
პადიელანტის ეროვნული პარკი

**პადიელანტა** () — ეროვნული პარკი ჩრდილოეთ შვედეთში, ნორბოტენის ლენში. შეიქმნა 1963 წელს და უდიდესია შვედეთის ეროვნულ პარკებს შორის ფართობით 1 984 კმ². ასევე მოიცავს იუნესკოს მსოფლიო მემკვიდრეობის ძეგლს — ლაპონიას.

პარკს დასავლეთით ნორვეგია ესაზღვრება. ძირითადად შედგება ორი დიდი ტბის ვასტენიავრესა და ვირიჰავრეს გარშემო გადაჭიმული ვრცელი პლატოსაგან. ამ ტბებს ხშირად მოიხსენიებენ როგორც „ყველაზე ლამაზებს შვედეთის ტბებს შორის“. ლანდშაფტი საოცრად ბრტყელი და გახსნილია, მეზობლად მდებარე სარეკის ეროვნული პარკისგან განსხვავებით, რომელიც ძირითადად მთაგორიანია. პარკის თითქმის მთლიანი ტერიტორია ტყის ხაზს ზემოთ მდებარეობს, მიუხედავად ამისა, ფლორის მრავალფეროვნება ექსტრემალურად მაღალია. აღწერილია 400 სახის მცენარე. ასევე მრავალფეროვანია ფაუნა.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 
* Badjelánnda Laponia Turism Information about the cottage sites in the park (Swedish/German)
* Norbottensfjällen from the County Administration of Norrbotten

## სქოლიო
კატეგორია:შვედეთის ეროვნული პარკები
კატეგორია:1963 წელს დაარსებული დაცული ტერიტორიები
დვანის წმინდა გიორგის ეკლესია

მინი
**დვანის წმინდა გიორგის ეკლესია** — ეკლესია შიდა ქართლის მხარეში, ქარელის მუნიციპალიტეტის სოფელ დვანის ჩრდილო-დასავლეთით, კონუსური მთის წვერზე. სტილისტური ნიშნებით ნ. ჩუბინაშვილი VI საუკუნის III მეოთხედით ათარიღებს, ხოლო ნ. გენგიური  – VIII საუკუნით. ადგილობრივი მცხოვრებლები უწოდებენ წმინდა გიორგი კვართისას, ანუ ქრისტეს კვართის მცველ წმინდა გიორგის. აქ იმართებოდა ხატობა – „კვართობა“. მოგვიანებით ამ დღესასწაულისთვის დაურქმევიათ „კოხიჯვრობა“.  ეკლესიას ამჟამად წმინდა გიორგი კოხიჯვრისასაც უწოდებენ.

დვანის წმინდა გიორგის ეკლესია კუპელჰალეს ტიპის პირველი ნაგებობაა საქართველოში. იგი წარმოადგენს დასავლეთ-აღმოსავლეთ ღერძზე წაგრძელებულ, გარე სწორკუთხედში მოთავსებულ გუმბათოვან ეკლესიას, რომელსაც სამხრეთიდან და დასავლეთიდან გარშემოსავლელი შემოუყვება. გუმბათი დასავლეთით შვერილთა წყვილს ეფუძნება, აღმოსავლეთით კი საკურთხევლის კუთხეებს.

აღმოსავლეთ ფასადზე სარკმლის ზედა, ოდნავ ნალისებრი ნაწილი გამოყვანილია სუფთად გათლილი ქვებით და მთელი კედლის სისქეში ჩადგმულია მუქი წითელი ფერის მთლიანი ვიწრო საკეტი ქვა. ეკლესიაში 1697 წელს გარდაცვლილი პაატა ყარალაშვილის საფლავის ქვაა.

ეკლესია ურბნისისა და რუისის ეპარქიის დაქვემდებარებაშია. 

## ლიტერატურა
* ნ. გენგიური, „კუპელჰალე“, 2005 წ.
* 
* ს. მაკალათია, „ფრონის ხეობა“, 1963 წ.
* 

## რესურსები ინტერნეტში
* დვანის წმინდა გიორგის ეკლესია (წმ. გიორგის კოხიჯვარი, VI ან VII სს.) 

## სქოლიო
კატეგორია:ქარელის მუნიციპალიტეტის ტაძრები
კატეგორია:კუპელჰალე საქართველოში
კატეგორია:წმინდა გიორგის სახელობის ეკლესიები
კატეგორია:VI საუკუნის ეკლესიები
კატეგორია:VIII საუკუნის ეკლესიები
ფარნაკის ეკლესია

**ფარნაკის ეკლესია** — ეკლესია დღევანდელი თურქეთის ტერიტორიაზე ერზერუმის პროვინციაში, შენკაიის რაიონში, სოფელი ფარნაკის  ჩრდილოეთით, ისტორიულ მხარე იმიერ-ტაოში, მდინარეების ბანასა და ოლთისის შესართავთან.

მის შესახებ ექვთიმე თაყაიშვილი, რომელიც 1907 წელს ესტუმრა აღნიშნულ მხარეს, წერს: 

ეკლესია კუპელჰალეს ტიპის მარტივი ვარიანტია. გუმბათი აღმოსავლეთ აფსიდის კუთხეებს ეყრდნობა, დასავლეთით – გრძივი კედლებიდან გამოსულ შვერილთა ერთ წყვილს.  ე. თაყაიშვილი აღნიშნავს გუმბათის ყელის რამდენიმე თავისებურებას: ეს არის გუმბათის ყელის ოთხწახნაგა ფორმა; აგრეთვე აფრების უქონლობა და გუმბათში ოთხი, თანაც წრიული ფორმის სარკმლის გაჭრა. ეკლესია აგებული ყოფილა ტლანქად ნათალი წითელი ქვებით.

საქართველოს მართლმადიდებელი ეკლესიის დაყოფით ფარნაკის ეკლესია, ახალციხისა და ტაო-კლარჯეთის ეპარქიის დაქვემდებარებაშია. 

## ლიტერატურა
* ნ. გენგიური,  კუპელჰალე, თბ., 2005
* დაბრუნება, ტ. 1, ე. თაყაიშვილი,  „არქეოლოგიური ექსპედიცია კოლა-ოლთისში და სოფ. ჩანგლში 1907 წელს.“ თბ., 1991

## რესურსები ინტერნეტში
* ფარნაკი 

## სქოლიო
კატეგორია:კუპელჰალე საქართველოში
კატეგორია:ქართული არქიტექტურული  ძეგლები საზღვარგარეთ
ფარნაკის ციხე

**ფარნაკის ციხე** — ციხესიმაგრე დღევანდელი თურქეთის ტერიტორიაზე ერზერუმის პროვინციაში, შენკაიის რაიონში, სოფელი ფარნაკის  ჩრდილოეთით, ისტორიულ მხარე იმიერ-ტაოში, მდინარე და ოლთისის ორივე ნაპირზე.

მისი მდებარეობის შესახებ ექვთიმე თაყაიშვილი, რომელიც 1907 წელს ესტუმრა აღნიშნულ მხარეს, წერს: 

ფარნაკის ციხე მოთავსებულია მდინარის მარცხენა ნაპირზე, ვიწროდ წაგრძელებულ კლდოვან გორაკზე, რომელიც ირგვლივ შემოზღუდულია მაღალი ქვითკირის კედლებით. ციხის დასავლეთ ნაწილში მოთავსებულია გუმბათოვანი პატარა ეკლესია.

ფარნაკის ციხე თურქეთის რესპუბლიკის კულტურის სამინისტროს დაქვემდებარებაშია. 

## ლიტერატურა
* ნ. გენგიური,  კუპელჰალე, თბ., 2005
* დაბრუნება, ტ. 1, ე. თაყაიშვილი,  „არქეოლოგიური ექსპედიცია კოლა-ოლთისში და სოფ. ჩანგლში 1907 წელს.“ თბ., 1991

## რესურსები ინტერნეტში
* ფარნაკის ციხე 

## სქოლიო
კატეგორია:ქართული არქიტექტურული ძეგლები საზღვარგარეთ
კატეგორია:თურქეთის ციხესიმაგრეები
საძირე

**საძირე** — მცენარე ან მისი ნაწილი, რომელზეც ამყნობენ სხვა მცენარის ნაწილს — კვირტს. საძირის დანიშნულებაა მევენახეობაში ევროპული ვაზის დაცვა ფილოქსერისაგან; მეცხოველეობაში — მსხმოიარობის დაჩქარება, ზრდის სიძლიერის რეგულირება, ხელსაყრელ ნიადაგურ პირობებთან შეგუება, ყინვა- და გვალვაამტანობის, მავნებლებ-დაავადებებისადმი გამძლეობის ამაღლება და სხვა. 

ვაზის ძირითადი საძირეებია ბერლანდიერი რიპარია 420ა, შასლა ბერლანდიერი 41ბ, რიპარია რუოესტრის 3309, 3306. რეპესტრის დუ ლო და სხვა; ვაშლისა — მაჟალო, დუსენი, პარადისი, ხომანდული; მსხლისა — პანტა, კომში; ბლისა — ბალამწარა; ალუბლისა — ალუბალი და ბალღოჯი; ატმისა — ნუში და ატმის კულტურული ჯიში; ლიმონის, მანდარინისა და ფორთოხლისა — ტრიფოლიატა და ბიგარადია.

## ლიტერატურა
კატეგორია:მებაღეობა
დიუფურის პიკი

**დიუფურის პიკი** ( ) — მთა პენინის ალპებში, შვეიცარიაში. სიმაღლით ალპებში მეორე ადგილზეა მონბლანის შემდეგ. სიმაღლე 4634 მ. ალპებისა და დასავლეთი ევროპის ერთ-ერთი უმაღლესი წერტილი. გორნერის მყინვარი ეშვება მთის დასავლეთი კალთებიდან და მიემართება ცერმატისაკენ. უმთავრესად აგებულია მეტამორფული ქანებით, გრანიტებითა და გნაისებით. მონტე-როზას მასივი უმაღლესი მწვერვალი. XIX საუკუნიდან დაწყებული არაერთხელ ცდილობდნენ დიუფურის დაპყრობას. 1855 წელს ცერმატის მხრიდან მოახდინეს პირველი ასვლა ინგლისელებმა. 

შვეიცარიის ეროვნული რუკა დიუფურის სიმაღლეს განსაზღვრავს 4,633.9 მეტრით. შვეიცარიის ყველაზე დაბლა მდებარე ლაგო-მაჯორეს ტბასა და დიუფურის პიკს შორის სიმაღლეთა სხვაობა უდრის — 4441 მ-ს. იტალიისა და შვეიცარიის უნივერსიტეტებისა და კარტოგრაფიული დაწესებულებების ძალისხმევით მოხდა მთის სიმაღლის ხელახალი გაზომვა; შედეგი უდრიდა 4,635.25 მეტრს, ამათგან იტალიის მხრიდან სიმაღლე 4,635.25 მეტრია, ხოლო შვეიცარიის მხრიდან 4,634.97 მეტრი. შვეიცარიის ერთ-ერთი ყველაზე ექსტრემალური ადგილია. ჰაერის ტემპერატურა უდრის -40°C-ს. განვითარებულია ძლიერი ქარები. თოვლის ხაზის სიმაღლე გადის დაახლოებით 3000 მ სიმაღლეზე. დიუფურის გრანიტების დეფორმაცია სუბდუქციის სიღრმეს მიუთითებს დაახლოებით 60 კილომეტრზე. იგი ზედაპირზე ამოიზიდა ტექტონიკური მოძრაობების შედეგად, რომელიც თანადროულ დროშიც გრძელდება.

მთას სახელი ეწოდა შვეიცარიელი ინჟინერის, ტოპოგრაფისა და შვეიცარიის არმიის ოფიცერის — გიიომ-ანრი დიუფურის პატივსაცემად.

## რესურსები ინტერნეტში
* დიუფურის პიკი – ბრიტანიკა  
* დიუფურის პიკი – ბრიტანიკა  

## სქოლიო
კატეგორია:შვეიცარიის მთები 
კატეგორია:ალპები
სონფიელეტის ეროვნული პარკი

**სონფიელეტი** () — ეროვნული პარკი ცენტრალურ შვედეთში, ჰერედალენის პროვინციაში. დაარსდა 1909 წელს და წარმოადგენს ევროპის ერთ-ერთ უძველეს ეროვნულ პარკს. 1989 წელს მისი ფართობი გაიზარდა და ამჟამად 103 კმ²-ს მოიცავს.

მთიანი არეალი უმეტესად ქვიანია, აქა-იქ გვხვდება ნაკადულის ტბები. მთებს გარშემო ტყიანი არეალები კარავს.

პარკი ცნობილია თავისი ფაუნით: გავრცელებულია დათვებისა და ცხენირმების ჯოგები. სხვა ცხოველებს შორის აღსანიშნავია მგელი და ფოცხვერი.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1909 წელს დაარსებული დაცული ტერიტორიები
შკულეშკოგენის ეროვნული პარკი

**შკულეშკოგენი** () — ეროვნული პარკი შვედეთში, ვესტერნორლანდის ლენში, ბალტიის ზღვის სანაპიროზე.

მოიცავს 30,62 კმ² გორაკ-ბორცვიან არეალს, ასევე მაღალი ნაპირის ნაწილს, რომელიც გამყინვარების შემდგომი პერიოდიდან დღემდე ზღვის დონიდან 300 მეტრზე აიზიდა. დღეისათვის, უძველესი სანაპირო ზოლი თავის გეოლოგიური ფორმაციებით მნიშვნელოვან ტურისტულ ღირსშესანიშნაობას წარმოადგენს.

ტურისტული ასპექტით ასევე მნიშვნელოვანია პარკის მდიდარი ფლორა და ფაუნა, რომელიც რამდენიმე საფრთხის ქვეშ მყოფ სახეობასაც მოიცავს, მაგალითად, ფოცხვერი, ლიქენები. სწორედ ეს სიმდიდრე გახდა 1984 წელს ეროვნული პარკის შექმნის საბაბი, რომელიც 2000 წელს მაღალ ნაპირთან ერთად იუნესკოს მსოფლიო მემკვიდრეობის ძეგლთა სიაში შევიდა.

## გალერეა

File:Tärnetvattnet.JPG|
File:Skravelbäcken.JPG|
File:Höga Kusten.jpg|
File:Slåttdalsskrevan.jpg|

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1984 წელს დაარსებული დაცული ტერიტორიები
სარეკის ეროვნული პარკი

მინი|მარცხნივ|140პქ|პარკის მდებარეობა შვედეთის ტერიტორიაზე, აღნიშნულია ციფრით 5
**სარეკის ეროვნული პარკი** () — ეროვნული პარკი შვედეთში, ლაპლანდიის პროვინციაში, იოკმოკის მუნიციპალიტეტში. ესაზღვრება სტორა-სიეფალეტისა და პადიელანტის ეროვნულ პარკებს. პარკი პოპულარულია მოგზაურთა და მთამსვლელთა შორის, მაგრამ არაშესაფერისია დამწყებთათვის. დაარსდა 1909 წელს და ერთ-ერთი უძველესია ევროპაში.

ეროვნულ პარკს უხეში წრიული ფორმა აქვს საშუალოდ 50 კმ დიამეტრით. პარკში ასევე არის მონიშნული ბილიკები და მხოლოდ ორი ხიდი, მაგრამ არაა არანაირი საცხოვრებელი. გარდა ამისა, ეს ტერიტორია მთელ შვედეთში ყველაზე წვიმიანია, რაც მოგზაურებს გარემო პირობებზე დამოკიდებულს ხდის. პარკში დაუთვლელი, უცნობის რაოდენობის ნაკადულია, რომლებზე გადასვლაც გამოცდილების გარეშე სახიფათოა.

მდინარე რაპას დელტა ევროპაში ერთ-ერთ ყველაზე თვალწარმტაცად მიიჩნევა, რომლის გაყინული ხეობის ხედიც სკიეფრეს მთიდან იშლება.

პარკში არსებული ზოგიერთი მთის სიმაღლე 2 000 მეტრს აღწევს, მაგალითად, შვედეთის 13 უმაღლესი, 2 000 მეტრზე მაღალი მწვერვალიდან 6 სარეკის ეროვნული პარკის საზღვრებში მდებარეობს.

ზღვის დონიდან 1 800 მეტრზე მდებარეობს პორტეს ობსერვატორია, რომელიც ადრეულ 1900-იან წლებში აშენდა.

საერთო კამში, პარკში სულ 100 მყინვარია.

## გალერეა

Image:Sarek Skierffe Laitaure Rapadalen.jpg|
Image:Sarek_nationalpark_snowsmoke.jpg|
Image:Sarek Skierffe Rapadelta.jpg|მდინარე რაპას ხეობა
Image:Rapaätno-selet-25.jpg|მდინარე რაპას ხეობა
Image:Skiing_in_Sarek.jpg|
Image:Skiing_in_Sarek.jpg|რაპას ხეობა
Image:Skiing_in_Sarek.jpg|

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 
* Trekking Sarek National Park

## სქოლიო
კატეგორია:შვედეთის ეროვნული პარკები
კატეგორია:1909 წელს დაარსებული დაცული ტერიტორიები
სედეროსენის ეროვნული პარკი

**სედეროსენი** () — მთაგრეხილი სამხრეთ შვედეთში, სკონეს პროვინციაში. უმაღლესი მწვერვალი 212 მეტრია. გადაკვეთილია რამდენიმე მდინარის ხეობით.

სედეროსენის ეროვნული პარკი 2001 წელს შეიქმნა და 16 კმ²-ს მოიცავს. მდებარეობს კლიპანისა და სვალევის მუნიციპალიტეტების ტერიტორიაზე. მთაგრეხილის ამ ნაწილის ლანდშაფტი განსაკუთრებით დრამატულია, გამოირჩევა 90 მ სიღრმის ღარტაფებით. უმაღლესი მწვერვალიდან განსაცვიფრებელი ხედი იშლება. პარკი ფართოფოთლოვან, ძირითადად წიფლის ტყეებს მოიცავს. უსწორმასწორო ლანდშაფტის წყალობით, დაცულია პირველყოფილი ტყეების ბევრი ნიშანი, მაგალითად მიტოვებული მკვდარი ხეები. შედეგად, მდიდარია მწერების სამყარო, განსაკუთრებით ბევრია ხოჭოები. ასევე უკიდურესად მდიდარია ფლორა.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:2001 წელს დაარსებული დაცული ტერიტორიები
სტენსჰუვუდის ეროვნული პარკი

**სტენსჰუვუდი** () — ბორცვი სამხრეთ-აღმოსავლეთ შვედეთში, სკონეს პროვინციაში. 1986 წლიდან გამოცხადებულია ეროვნულ პარკად და მოიცავს 3,9 კმ²-ს.

ბორცვის სიმაღლე 97 მეტრია და გადაჰყურებს ბალტიის ზღვას. იქიდან გამომდინარე, რომ გარემომცველი არეალი ბრტყელია, მისი დანახვა დიდი მანძილიდანაცაა შესაძლებელი და ტრადიციულად, მეზღვაურები მას ერთგვარ ნიშნად იყენებდნენ. კარგ ამინდში, ულამაზესი ხედით დასატკბობად ბორცვზე უამრავი მნახველი ადის.

ტერიტორიის უდიდესი ნაწილი ფართოფოთლოვანი, ძირითადად რცხილის ტყითაა დაფარული. პარკი ასევე მოიცავს დაბლობებს, მდელოებსა და ჭაობებს. რბილი კლიმატისა და მრავალგვარი გავრცელების არეალის წყალობით, პარკის ტერიტორიაზე მრავალი განსხვავებული სახოების ცხოველი ბინადრობს. მათ შორის, აღსანიშნავია შვედეთისათვის არადამახასიათებელი სახეობები — ძილგუდა, მოლაღური, ხის ბაყაყი, მარდი ბაყაყი. გავრცელებულია დაახლოებით 600 სახეობის ძარღვოვანი მცენარე, მათ შორის ორქიდეის რამდენიმე სახეობა და უიშვიათესი უნაყოფო მარწყვი.

გორაკის დაბლა გადაჭიმულია პოპულარული საცურაო პლაჟი. მწვერვალის სიახლოვეს კი V-VI საუკუნის ციხესიმაგრეების ნანგრევებია შემორჩენილი.

ხალხური გადმოცემების თანახმად, ბორცვმა სახელი მიიღო (სტენის თავი) გიგანტისგან, რომელიც გამოქვაბულში ცხოვრობდა.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 
*Stenshuvud National Park 

## სქოლიო
კატეგორია:შვედეთის ეროვნული პარკები
კატეგორია:1986 წელს დაარსებული დაცული ტერიტორიები
სტორა-სიეფალეტის ეროვნული პარკი

**სტორა-სიეფალეტი** () — ეროვნული პარკი ჩრდილოეთ შვედეთში, ნორბოტენის ლენში. მდებარეობს ნორვეგიის საზღვართან. შეიქმნა 1909 წელს. ეროვნული პარკი იუნესკოს მსოფლიო მემკვიდრეობის ძეგლის — ლაპონიის არეალს მიეკუთვნება. წარსულში, პარკის ტერიტორიაზე მრავალი დიდი ჩანჩქერი მდებარეობდა, მაგრამ მას შემდეგმ რაც იგი დაცულ ტერიტორიად გამოცხადდა, მთავრობამ ჩანჩქერებზე ჰიდორელექტრო დანადგარების ნებართვა გასცა, რამაც უამრავი მათგანი გაანადგურა. შემდგომ განვითარებას გზების გაყვანა მოჰყვა. ეროვნული პარკის სტატუსი ჯერ კიდევ 1960-იან წლებში დადგა კითხვის ნიშნის ქვეშ და დღეს, ჩანჩქერების მხარის (რის გამოც მას ეროვნული პარკის სტატუსი მიენიჭა) დიდი ნაწილი ეროვნულ პარკს აღარ მიეკუთვნება.

პარკი 1 278 კმ²-ს მოიცავს. მისი ჩრდილოეთი და დასავლეთი ნაწილები სკანდინავიის მთებშია გადაჭიმული და მოიცავს რამდენიმე მყინვარსა და ქვეყნის უმაღლე მწვერვალებს. მათ შორის გამორჩეულია მწვერვალი აკა, რომელსაც *ლაპლანდიის დედოფალს* უწოდებენ. პარკის სამხრეთი დაბალი ბორცვებიანი ზონა სოჭის ტყეებითაა დაფარული.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1909 წელს დაარსებული დაცული ტერიტორიები
შვედეთის აკადემია

[მინი|[სტოკჰოლმის საფონდო ბირჟის შენობა - აკადემიის შენობა]]
[მინი|[დაგ ჰამარშელდის ფერმა რომელიც გამოიყენება აკადემიის წევრების ასარჩევად]]
**შვედეთის აკადემია** () — შვედეთის ერთ-ერთი სამეფო აკადემია, რომელიც დაარსდა 1786 წელს გუსტავ III-ის მიერ.

## ისტორია
შვედეთის აკადემია შეიქმნა საფრანგეთის აკადემიის მაგალითზე, ის შედგება 18 წევრისგან. მისი დევიზია: „ტალანტი და გემოვნება“ (). აკადემიის პირდაპირი დანიშნულებაა ხელი შეუწყოს „შვედური ენის სიწმინდეს, სიძლიერეს და სიდიადეს“ („Svenska Språkets renhet, styrka och höghet“, უოლში, 1965). ამ მიზნით აკადემიის აქვეყნებს ორ ლექსიკონს.

პირველი არის ერთ ტომიანი ლექსიკონი სახელად Svenska Akademiens ordlista (SAOL), ხოლო მეორე არის მრავალ ტომეული და გაკეთბულია Oxford English Dictionary-ს პრინციპით, რომელსაც ეწოდება Svenska Akademiens Ordbok (SAOB). SAOL-ის მეცამეტე გამოცემა მოხდა 1898 წელს, როდესაც დაიბეჭდა SAOB-ის პირველი ტომი. 2011 წლის მდგომარეობით მუშაობა მიმდინარეობდა სიტყვებზე რომლებიც იწყება ასო „T“-ზე.

1901 წლიდან აკადემია ყოველწლიურად იღებს გადაწყვეტილებას თუ ვინ იქნება ნობელის პრემიის ლაურეატი ლიტერატურაში. აკადემია ასევე გადასცემს დობლოუგის პრემიას შვედური და ნორვეგიული მხატვრული ლიტერატურის ავტორებს.

აკადემიის შენობა ცნობილია როგორც სტოკჰოლმის საფონდო ბირჟის შენობა. თავიდან მისი ზედა სართული გამოიყენებოდა საფონდო გარიგებებისთვის ხოლო ქვედა სართულის დარბაზი ბალების მოსაწყობად. როდესაც აკადემია დაარსდა ეს იყო სტოკჰოლმში ყველაზე დიდი დარბაზი რომელიც თბებოდა და შესაძლებელი იყო ზამთარში მისი გამოყენება. ამიტომაც მეფემ მოითხოვა მისი აკადემიისთვის თხოვება. შენობის მეორე სართულის გამოყენების უფლება აკადემიამ მხოლოდ 1914 წელს მიიღო.

## წყაროები
*Walshe, Maurice O'Connell (1965). "Introduction to the Scandinavian Languages", 	Andre Deutsch Ltd., 1st edition, p.&nbsp;57

## რესურსები ინტერნეტში
*შვედეთის აკადემია - ოფიციალური საიტი 
*შვედეთის აკადემია - ოფიციალური საიტი 

## სქოლიო
კატეგორია:შვედეთის სამეფო აკადემიები
ნაჯახავოს ეკლესია

**ნაჯახავოს ეკლესია** — ეკლესია სამეგრელო-ზემო სვანეთის მხარის მარტვილის მუნიციპალიტეტის სოფელ ნაჯახავოში. ეკლესია არქეოლოგიური გათხრების შედეგად აღმოჩნდა. თარიღდება X საუკუნით.

ნაჯახავოს ეკლესია კუპელჰალეს ტიპის ნაგებობა იყო. მისი გეგმა წარმოადგენს მცირედ წაგრძელებულ, აღმოსავლეთით აფსიდური შვერილით დაბოლოვებულ ცალნავიან სწორკუთხედს (8,3X 11,8 მ.). მისი გრძივი კედლები ერთმანეთს არ უტოლდება: ჩრდილოეთი მხარე შესამჩნევად გრძელია სამხრეთისაზე. შიდა სივრცეში ორი წყვილი გუმბათქვეშა შვერილია - აღმოსავლეთისა უშუალოდ აფსიდს ესაზღვრება. ამის გამო, დარბაზის სივრცე ორნაწილიანია (დასავლეთი მონაკვეთი და გუმბათქვეშა); არ არის საკურთხევლისწინა, აღმოსავლეთი მონაკვეთი, რაც შვერილთა ორი წყვილის შემთხვევაში გვაქვს ხოლმე ასეთი ტიპის ტაძრებში. თვით საკურთხევლის ნახევარწრიული აფსიდი უჩვეულოდ განიერია, ნავის თითქმის მთელი სიგანის მომცველი.

ნაჯახავოს ეკლესია ჭყონდიდის ეპარქიის დაქვემდებარებაშია.

## ლიტერატურა
* გენგიური ნ., „კუპელჰალე“, თბ., 2005
* ელიავა გ., აბაშისა და ტეხურის ხეობების ისტორიული ღისშესანიშნაობანი, თბ., 1971
* კაპანაძე თ., ნაჯახავოს "გუმბათოვანი დარბაზის" ტიპის ეკლესია, ძეგლის მეგობარი, კრ.76, 1987

კატეგორია:მარტვილის მუნიციპალიტეტის ტაძრები
კატეგორია:კუპელჰალე საქართველოში
კატეგორია:X საუკუნის ეკლესიები
სტორე-მოსეს ეროვნული პარკი

**სტორე-მოსე** () — ეროვნული პარკი სამხრეთ შვედეთში, სმოლანდის ლენში. ამჟამად მოიცავს 100 კმ² ტერიტორიას, რომლიდანაც 77 კმ² 1983 წელს მიუერთეს.

პარკი სამხრეთ ლაპლანდიის უდიდეს ჭაობებს მოიცავს და ხელსაყრელია ფლორისა და ფაუნის უნიკალური სახეობების საცხოვრებლად. გაყვანილია 40 კმ სიგრძის ფეხით სასიარულო ბილიკები, ფუნქციონირებს სამი ღამისსათევი კაბინა და ფრინველებზე დასაკვირვებელი ერთი კოშკი.

ეროვნულ პარკში შესვლა უფასოა, ტურები გიდის თანხლებით შესაძლებელია ზაფხულში.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
*  ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1982 წელს დაარსებული დაცული ტერიტორიები
ტივედენის ეროვნული პარკი

მინი|მარცხნივ|250პქ|ტივედენის მდებარეობა (მწვანედ)
**ტივედენი** — ეროვნული პარკი შვედეთში, ვესტერგოტლანდის ლენში. მოიცავს 13,5 კმ² ველურ ტყეებსა და უსწორმასწორო ზედაპირის არეალს. მდებარეობს ვეტრენისა და ვენერნის ტბებს შორის. შეიქმნა 1983 წელს.

შუა საუკუნეების დასაწყისში, ტივედენის ტყე დამნაშავეთა თავშესაფარს წარმოადგენდა.

პარკში გავრცელებულია ირმები და ცხენირმები, ასევე მელა, ციყვი, კურდღელი, მგელი და ფოცხვერი.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1983 წელს დაარსებული დაცული ტერიტორიები
ტეფსინგდალენის ეროვნული პარკი

მინი|მარცხნივ|140პქ|ეროვნული პარკის მდებარეობა შვედეთის რუკაზე, ნაჩვენებია რიცხვით 12
**ტეფსინგდალენი** () — ეროვნული პარკი შვედეთში, დალარნის პროვინციაში, კურორტ იდრეს ჩრდილოეთით.

პარკი ველური სამყაროს ელემენტებით გამოირჩევა და საკმაოდ ძნელად მისაღწევია. მოიცავს ურიცხვი კენჭისა და ქვისგან შემდგარ ორ ქედს, რომელთაგან უმაღლესი 892 მეტრია. მრავლადაა ბალახოვანი მცენარე, მაგრამ ზოგადად ფლორისა და ფაუნის მრავალფეროვნებით იგი არ გამოირჩევა.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1930 წელს დაარსებული დაცული ტერიტორიები
ბოდორნის ღვთისმშობლის ეკლესია

250px|thumb
**ბოდორნის ღვთისმშობლის ეკლესია** — ეკლესია საქართველოში, მცხეთა-მთიანეთის მხარეში, დუშეთის მუნიციპალიტეტში, სოფელ ბოდორნასთან, მთაზე. განეკუთვნება კუპელჰალეს სტილს. 

ბოდორნის ღვთისმშობლის ეკლესიის სამხრეთი ფასადის წარწერის მიხედვით, ადრე ამ ადგილას მდგარი დანგრეული ეკლესია, 1717 წელს არაგვის ერისთავის შვილს მიტროფანეს და სახლთუხუცეს ქაიყუბათ კობიაშვილს განუახლებიათ. მოგვიანებით, XVIII საუკუნის შუა ხანებში, ქაიყუბათის შვილმა ეკლესიისთვის სამხრეთიდან მცირე სამლოცველო მიაშენა, რომელიც ამჟამად აღარ არსებობს. 1912 წელს ეკლესია ძირეულად შეუკეთებიათ.

ეკლესია გუმბათით აღჭურვილი დარბაზული ეკლესიაა (10,4X7,1 მ), ნაშენია რიყის ქვითა და აგურით. წყობა ძირითადად შერეულია, მხოლოდ ჩრდილოეთ კედელზეა ქვისა და აგურის რიგების წესიერი მონაცვლეობა. გუმბათის ყელი მთლიანად აგურისაა. გუმბათის დასაყრდნობად გრძივი კელდების შეკიდებულ პილასტრებზე გადაყვანილია ორი შეისრული საბჯენი თაღი. ამ თაღებზე დაყრდნობილია მათი პერპენდიკულარული, სამხრეთ და ჩრდილოეთ კედლების მიმდებარე, ორ-ორსაფეხურიანი საბჯენი თაღები, რომლებიც გუმბათქვეშა კვადრატს ქმნიან. კვადრატიდან გუმბათის წრიულ ყელზე გადასასვლელად გამოყენებულია აფრები. კედლები შიგნით და გარედან შელესილი და შეთეთრებულია. შესასვლელები სამხრეთიდან და დასავლეთიდანაა.

## ლიტერატურა
* 
* ბერიძე ვ.,  XVI-XVIII საუკუნეების ქართული საეკლესიო ხუროთმოძღვრება, თბ., 1994 

* გენგიური ნ, კუპელჰალე, თბ., 2005 
* გვასალია ჯ. არაგვის ხეობის ისტორიული გეოგრაფიის საკითხები, საქართველოს ისტორიული გეოგრაფიის კრებული, V, თბ., 1975
* ხარაძე კ., ბოდორნა, თბ., 2010

კატეგორია:დუშეთის მუნიციპალიტეტის ტაძრები
კატეგორია:კუპელჰალე საქართველოში
ტიურესტის ეროვნული პარკი

**ტიურესტის ეროვნული პარკი** () — ეროვნული პარკი შვედეთში, სტოკჰოლმის ლენში, გარს აკრავს ბუნების ნაკრძალი.

პარკის ფართობი 19,7 კმ²-ია, ბუნების ნაკრძალის კი 27 კმ², შესაბამისად, მთლიანი დაცული ტერიტორიის ფართობი  47 კმ²-ს შეადგენს.

1999 წელს, ეროვნული პარკის დაახლოებით 10% დიდმა ხანძარმა გაანადგურა.

## გალერეა

Image:Brand tyresta 1.JPG|ხანძირდან 6 წლის შემდეგ
Image:Årsjön, Tyresta national park, 2007-07-20, view northeast from western shore.jpeg|
Image:Årsjön, Tyresta national park, 2007-07-20, view southeast from western shore.jpeg|

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 
*ტიურესტის ეროვნული პარკი და ბუნების ნაკრძალი 

## სქოლიო
კატეგორია:შვედეთის ეროვნული პარკები
კატეგორია:1993 წელს დაარსებული დაცული ტერიტორიები
ტრესტიკლანის ეროვნული პარკი

**ტრესტიკლანი** () — ეროვნული პარკი შვედეთში, დალსლანდის პროვინციაში, ნორვეგიასთან საზღვრის სიახლოვეს. „ტრესტიკლანი“ სამთითას ნიშნავს და შესაძლოა უკავშირდებოდეს სტორა-ტრესტიკლანის ტბის ფორმას. ეროვნული პარკი მოიცავს სამხრეთ სკანდინავიის უძველესი ტყეების დარჩენილ უიშვიათეს არეალებს. პარკი 1996 წელს შეიქმნა და მისი ფართობი 28,97 კმ²-ია.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1996 წელს დაარსებული დაცული ტერიტორიები
ვადვეტიოკის ეროვნული პარკი

**ვადვეტიოკის ეროვნული პარკი** () — ეროვნული პარკი შვედეთში, მდებარეობს ტურნეტრესკის ტბის დასავლეთით, ჩრდილოეთ ლაპლანდიაში, ნორვეგიის საზღვართან. მოიცავს 26,3 კმ². შეიქმნა 1920 წელს.

პარკი მთებით, ჭაობით, მყინვარებითა და ფრიალო კლდეებით ხასიათდება; გავრცელებულია არყის ტყეები. საკმაოდ ძნელად მისაღწევია. პარკის შექმნის მიზანი სკანდინავიის მთიანი ლანდშაფტის დაცვა იყო.

## იხილეთ აგრეთვე
* შვედეთის ეროვნული პარკების სია

## რესურსები ინტერნეტში
* ოფიციალური საიტი 

## სქოლიო
კატეგორია:შვედეთის ეროვნული პარკები
კატეგორია:1920 წელს დაარსებული დაცული ტერიტორიები
საძოვარი

thumb|საძოვარი
**საძოვარი** — მცენარეულით დაფარული მიწის სავარგული, სადაც ძოვს ცხოველი. განასხვავებენ ბუნებრივ და ხელოვნურ საძოვარს. ბუნებრივი საძოვრის მცენარეული საფარი უმთავრესად შედგება მრავალწლოვანი ველური მცენარეების, ზოგჯერ ლიქენების (ტუნდრა), ბუჩქ-ბალახისა და ბუჩქისაგან  (ტუნდრა, ტრამალი, უდაბნო). ხელოვნური ანუ ნათესი საძოვარი წარმოქმნილია მრავალწლოვანი ან ერთწლოვანი პარკოსან-მარცვლოვანი ბალახთნარევის თესვით. საძოვრული შენახვისას სასოფლო-სამეურნეო ცხოველთაპროდუქტიულობა 25—40 %-ით მეტი, პროდუქციის ხარისხი მნიშვნელოვნად მაღალი, ხოლო თვითღირებულება 20—30 %-ით ნაკლებია, ვიდრე ბაგური შენახვის დროს. საძოვარზე  ცხოველებს მაშინ უშვებენ, როდესაც მცენარე ვეგეტაციის ადრეულ ფაზაშია და საყუათო ნოვთიერებებს უფრო მეტი რაოდენობით შეიცავს.

## იხილეთ აგრეთვე
*კულტურული საძოვარი

## ლიტერატურა
კატეგორია:მეცხოველეობა
სანტიაგო-დე-ჩუკოს პროვინცია

**სანტიაგო-დე-ჩუკო** — პროვინცია პერუში, ლა-ლიბერტადის რეგიონში. დედაქალაქია ქალაქი სანტიაგო-დე-ჩუკო. პროვინციის ფართობია 2 658,96 კმ², მოსახლეობა შეადგენს 57 526 ადამიანს.

პროვინცია ადმინისტრაციულად იყოფა რვა რაიონად.

## იხილეთ აგრეთვე
* პერუს პროვინციები

## რესურსები ინტერნეტში
* Site officiel de la province 

კატეგორია:ლა-ლიბერტადის რეგიონის პროვინციები
სანჩეს-კარიონის პროვინცია

250პქ|მინი|მარჯვნივ|პროვინციის მდებარეობა ლა-ლიბერტადის რეგიონში
**სანჩეს-კარიონი** — პროვინცია პერუში, ლა-ლიბერტადის რეგიონში. დედაქალაქია ქალაქი უამაჩუკო. პროვინციის ფართობია 2 486,38 კმ², მოსახლეობა შეადგენს 127 562 ადამიანს.

პროვინცია ადმინისტრაციულად იყოფა რვა რაიონად.

## იხილეთ აგრეთვე 
* პერუს პროვინციები

## რესურსები ინტერნეტში 
* Provincia de Sánchez Carrión  

კატეგორია:ლა-ლიბერტადის რეგიონის პროვინციები
გერმანიის გერბი

მინიატიურა|გერმანიის ფედერალური გერბი
**გერმანიის ფედერალური გერბი** () — გერმანიის ფედერაციული რესპუბლიკის სახელმწიფო გერბი. მასზე გამეორებულია სახელმწიფო დროშის ფერები: შავი, წითელი და ყვითელი. გერბი გერმანიის ნაციონალური სიმბოლოა და წარმოადგენს ყვითელ (ოქროსფერ) ფონზე დატანილ ე. წ. ერთთავიან შავი ფერის „ფედერალურ არწივს“ (, ბუნდესადლერი), რომელსაც თავი მარჯვნივ (ჰერალდიკურად, მაყურებლისთვის - მარცხნივ) აქვს შებრუნებული, ფრთები გაშლილი აქვს; ნისკარტი, ენა და კლანჭები წითელი ფერითაა წარმოდგენილი. გერმანიის დღევანდელი გერბი იდენტურია კარლ-ტობიას შვაბის მიერ 1926 წელს შემუშავებული გერბისა, რომელიც 1928 წლიდან ვაიმარის რესპუბლიკის გერბს წარმოადგენდა; მასზე დატანილი არწივი ჯერ კიდევ „რაიხსადლერად“ ანუ იმპერიის არწივად მოიხსენიებოდა.

## რესურსები ინტერნეტში 
* გერმანიის ბუნდესტაგი: „ბუნდესადლერი“ 
* სახელმწიფო სიმბოლიკის შესახებ, *Blickpunkt Bundestag* 

კატეგორია:სახელმწიფო გერბები
კატეგორია:გერბები არწივის გამოსახულებით
კატეგორია:გერმანიის ეროვნული სიმბოლოები
კატეგორია:გერბები ანბანის მიხედვით
გრემის წმინდა ნიკოლოზის ეკლესია

**გრემის წმინდა ნიკოლოზის ეკლესია** — ეკლესია საქართველოში, კახეთის მხარეში, ყვარლის მუნიციპალიტეტში, სოფელ გრემის სასაფლაოზე, გზის პირას. განეკუთვნება კუპელჰალეს სტილს. ნაგებია აგურითა და ქვით. 

ეკლესია კახეთში გვიანი შუა საუკუნეების უადრეს კუპელჰალედ წარმოგვიდგება (6,0 X 8,0 მ.). გეგმით გარე სწორკუთხედში მოთავსებული გუმბათის საყრდენი ერთი წყვილი შვერილით ორ ნაწილად გაყოფილ სივრცეს წარმოადგენს. ჯვრის განივი მკლავები მაღალი კამარით არის გადახურული, ხოლო დასავლეთი კუთხის უბეები ნაკლები სიმაღლის კამარებით ბოლოვდება. საკურთხეველი სამნაწილიანია. გუმბათქვეშა კონსტრუქციად აფრებია გამოყენებული. შიგნიდან ცილინდრული გუმბათის ყელი მაღალია: მისი სიმაღლე ქვედა კორპუსისას უტოლდება. გუმბათის საყრდენი შვერილებიცა და საკურთხევლის კუთხეებიც დაუსაფეხურებელია, სადა, სწორკუთხა მოხაზულობისაა, მხოლოდ გუმბათქვეშა კვადრატის მხარეს კუთხე მთელ სიმაღლეზეა ”ჩაჭრილი”. შიდა სივრცეში უპირატესობა სწორ ზედაპირებს ენიჭება: არც იმპოსტებია გამოყოფილი და არც სხვა დეტალები იკვეთება, მხოლოდ გუმბათის ყელის ძირში წრეს ერთი ლილვი „ხაზავს“. თაღები და კამარები ოდნავ შეისრულ ფორმას ატარებს.

ეკლესიას ორი შესასვლელი აქვს: დასავლეთისა, კედლის ცენტრალურ ღერძზე გაჭრილი და ჩრდილოეთსა – ასევე მკლავის ცენტრში მოთავსებული, შეისრულ-თაღოვანი დაბოლოვებით. სარკმლები თითო-თითოა ოთხივე მკლავში, აგრეთვე, პასტოფორიუმების აღმოსავლეთ კედელში, გუმბათის ყელში კი რვა სარკმელი გვაქვს; ყველა სარკმლის თაღი ნახევარწრიულია.

გრემის წმინდა ნიკოლოზის ეკლესია ნეკრესის ეპარქიის დაქვემდებარებაშია. 

## ლიტერატურა
* ბერიძე ვ.,  „ძველი ქართული ხუროთმოძღვრება“,  თბ., 1974  
* გენგიური ნ, კუპელჰალე, თბ., 2005 
* ბერიძე ვ., XVI-XVIII საუკუნეების ქართული საეკლესიო ხუროთმოძღვრება, თბ., 1994 

## რესურსები ინტერნეტში
* გრემის წმინდა ნიკოლოზის ეკლესია 

კატეგორია:ყვარლის მუნიციპალიტეტის ტაძრები
კატეგორია:კუპელჰალე საქართველოში
კატეგორია:წმინდა ნიკოლოზის სახელობის ეკლესიები
ჰელგოლანდი

ჰელგოლანდი და დიუნე|მინიატიურა
**ჰელგოლანდი** () — გერმანიის კუნძული, რომელიც ქვეყნის კონტინენტური ნაწილიდან ყველაზე მეტადაა დაშორებული. მდებარეობს ჩრდილოეთის ზღვაში, გერმანიის ყურეში. ჰელგოლანდთან ახლოს მდებარეობს პატარა დაუსახლებელი კუნძული *დიუნე*, რომელიც ძველად ჰელგოლანდის ნაწილი იყო, თუმცა 1721 წელს ბუნებრივად გამოეყო მას. კუნძულის სახელწოდება ერთ-ერთი ვერსიით უკავშირდება გერმანულ სიტყვებს *Heiliges Land*, რაც ქართულად წმინდა მიწას ნიშნავს.

დიუნესთან ერთად ჰელგოლანდი ქმნის ამავე სახელწოდების თემს, რომელიც პინებერგის რაიონს ეკუთვნის და შლეზვიგ-ჰოლშტაინის ფედერალურ მხარეში შედის. 2010 წლის 31 დეკემბრის მონაცემებით, ჰელგოლანდის მოსახლეობა შეადგენს 1 127 ადამიანს

## იხილეთ აგრეთვე 
* გერმანიის კუნძულების სია

## რესურსები ინტერნეტში 
* ჰელგოლანდის ოფიციალური საიტი

## სქოლიო 
კატეგორია:გერმანიის კუნძულები
Orbit Downloader

**Orbit Downloader** — ფაილების გადმოწერის უფასო მენეჯერი, რომელსაც არა მხოლოდ სწრაფად და მოხერხებულად შეუძლია ფაილების გადმოწერა, არამედ ასევე შეუძლია გადმოწეროს ისეთი საიტებიდან, როგორებიცაა Youtube, Myspace, Rapidshare და კიდევ მრავალი სერვერიდან. თუ საიტს შესაბამისი ფუნქციის მხარდაჭერა აქვს, ასევე შეუძლია აღმოაჩინოს და გადმოწეროს ფლეშ-ანიმაცია.

ამის გარდა Orbit Downloader-ს თვითონ გადმოწერის დაწყების წინ შეუძლია ZIP-ფაილების შიგთავსის ნახვა. აქვს გაფართოებული ფუნქციები პროქსი-სერვერთან დაკავშირებით და ასევე ბევრი სასარგებლო ფუნქცია, რათა ფაილები კომფორტულად და მარტივად გადმოიწეროს.

ახალი ვერსიის გამოსვლის შემდეგ პროგრამას დაემატა ახალი  სასარგებლო ფუნქცია: Orbit Downloader უკეთებს კომპიუტერს მონიტორინგს, რის შედეგადაც, თუ აღმოაჩენს რაიმე პროგრამას, რომელსაც ესაჭიროება განახლება, მომხმარებლის სურვილის მიხედვით ხდება მისი პირდაპირ განახლება. 

პროგრამა ჯერჯერობით მოქმედებს შემდეგ ინტერნეტ-ბრაუზერებზე: IE, Firefox, Maxthon, Opera. მისი ინტერფეისი მრავალენოვანია. 

## შესაძლებლობები 
* პროტოკოლების HTTP, HTTPS, FTP, MMS, RTSP და RTMP მართვა
* პატარა დატვირთვა ოპერატიულ სისტემაზე 
* შეუძლია გადმოიწეროს ფაილი RapidShare სერვისიდან
* Metalink-ის მხარდაჭერა 
* მუშაობა პროქსი-სერვერებთან

## რესურსები ინტერნეტში 
* ოფიციალური საიტი

კატეგორია:კომპიუტერული პროგრამები
გერმანიის ეროვნული ჰიმნი

მინიატიურა|გერმანიის ჰიმნის ნოტები
მინიატიურა|გერმანიის ჰიმნის აკუსტიკური ვერსია
**გერმანიის ეროვნული ჰიმნი** () დროშასა და გერბთან ერთად გერმანიის ერთ-ერთი ეროვნული სიმბოლოა. მიღებულ იქნა 1991 წელს და წარმოადგენს ძველი გერმანული სიმღერის „დოიჩლანდლიდის“ მესამე სტროფს, რომელიც აუგუსტ ჰაინრიხ ჰოფმან ფონ ფალერსლებენის მიერაა დაწერილი. მელოდია, რომელიც იოზეფ ჰაიდნს ეკუთვნის, ძველად გერმანიის იმპერიის ჰიმნს წარმოადგენდა.

## ტექსტი 
გერმანიის ფედერაციული რესპუბლიკის ჰიმნის ტექსტი აღებულია გერმანული ლექსის *Das Lied der Deutschen*-ის (გერმანელთა სიმღერა, უფრო ცნობილი დოიჩლანდლიდის სახელწოდებით) ბოლო სტროფიდან. ლექსი დაწერილია აუგუსტ ჰაინრიხ ჰოფმან ფონ ფალერსლებენის მიერ კუნძულ ჰელგოლანდზე, 1841 წელს.

Deutschland, Deutschland über alles,
Über alles in der Welt,
Wenn es stets zu Schutz und Trutze
Brüderlich zusammenhält,
Von der Maas bis an die Memel,
Von der Etsch bis an den Belt –
Deutschland, Deutschland über alles,
Über alles in der Welt!

Deutsche Frauen, deutsche Treue,
Deutscher Wein und deutscher Sang
Sollen in der Welt behalten
Ihren alten schönen Klang,
Uns zu edler Tat begeistern
Unser ganzes Leben lang –
Deutsche Frauen, deutsche Treue,
Deutscher Wein und deutscher Sang!

Einigkeit und Recht und Freiheit
für das deutsche Vaterland!
Danach lasst uns alle streben
brüderlich mit Herz und Hand!
Einigkeit und Recht und Freiheit
sind des Glückes Unterpfand:
Blüh im Glanze dieses Glückes,
Blühe, deutsches Vaterland! 

## რესურსები ინტერნეტში 
* გერმანიის ჰიმნის ტექსტი და მელოდია , ფედერალური მთავრობის პრესისა და ინფორმაციის სამსახური 
* ჰიმნის ტექსტი და მელოდია
* *Deutsche Nationalhymne – „Die blödsinnigste Parole der Welt“*, Spiegel Online, 24. Juni 2006

კატეგორია:ეროვნული ჰიმნები
მაქს რააბე

**მაქს რააბე** (; ნამდვილი სახელი - მათიას ოტო, დ. 1962 წლის 12 დეკემბერს) — გერმანელი მუსიკოსი და მომღერალი. სახელი გაითქვა თანამედროვე სიმღერების პაროდიული ვერსიებით, რომლებიც რეტროს სტილში აქვს არანჟირებული. არის ანსამბლის Palast Orchester ხელმძღვანელი.

## დისკოგრაფია
**Die Männer sind schon die Liebe wert* (1988)
**Kleines Fräulein, einen Augenblick* (1989)
**Ich hör’ so gern Musik* (1991)
**Kein Schwein ruft mich an* (1992)
**Mein kleiner grüner Kaktus* (1992)
**Wintergarten-Edition Live* (1996)
**Dort tanzt Lu-Lu!* (1996)
**Ich hör’ so gern Musik* (1996)
**Bel Ami* (1996)
**Music, Maestro, Please* (1996)
**Die Dreigroschenoper* (სამგროშიანი ოპერა)   (1999)
**10 Jahre Palast Orchester mit seinem Sänger Max Raabe* (1997)
**Krokodile und andere Hausfreunde* (2000)
**Superhits* (2001)
**Superhits Nummer 2* (2001)
**Heute Nacht Oder Nie*  (2008)
* *Übers Meer* (2010)
**Küssen kann man nicht alleine* (2011)

## რესურსები ინტერნეტში
* ოფიციალური საიტი 
* მაქს რააბე და Palast Orchester საიტზე MySpace

კატეგორია:დაბადებული 1962
კატეგორია:გერმანელი მუსიკოსები
კატეგორია:ცოცხალი ადამიანები
უდო ლინდენბერგი

**უდო ლინდენბერგი** (; დ. 17 მაისი, 1946, გრონაუ) — გერმანელი როკ-მუსიკოსი და კომპოზიტორი. პირველად ცნობილი გახდა თავისი ანსამბლით „Free Orbit“. სხვადასხვა წლებში თანამშრომლობდა ცნობილ მუსიკოსებთან, როგორიც არის დევიდ ბოუი.

## რესურსები ინტერნეტში
* ოფიციალური საიტი 
* 

## სქოლიო
კატეგორია:დაბადებული 1946
კატეგორია:გერმანელი მუსიკოსები
კატეგორია:ცოცხალი ადამიანები
დიტერ ბოლენი

**დიტერ ბოლენი** (; დ. 1954 წლის 7 თებერვალი, ბერნი) — გერმანელი მუსიკოსი, პროდიუსერი, კომპოზიტორი, ტელეწამყვანი, მწერალი და მომღერალი. ცნობილი გახდა, როგორც ჯგუფის Modern Talking ერთ-ერთი წევრი. საკუთარ პროექტთან Blue System ჰქონდა წარმატებული სოლო კარიერა. სხვა ცნობილი მუსიკოსებისათის დაწერილი აქვს არა ერთი სიმღერა.

## რესურსები ინტერნეტში
* http://www.laut.de/wortlaut/artists/b/bohlen_dieter/
* 

კატეგორია:დაბადებული 1954
კატეგორია:გერმანელი მუსიკოსები
კატეგორია:ცოცხალი ადამიანები
ლუ ბეგა

**ლუ ბეგა** (ნამდვილი სახელი *დავიდ ლუბეგა*, დ. 1975 წლის 13 აპრილს) — გერმანელი მუსიკოსი და მომღერალი, წარმოშობით - უგანდელი და იტალიელი. სახელი გაითქვა  სიმღერით Mambo No. 5 (A Little Bit of...). ეს სიმღერა 1999 წლის ერთ-ერთი ჰიტ-სინგლი იყო.

## დისკოგრაფია
;სტუდიური ალბომები
* *A Little Bit of Mambo* (1999)
* *Ladies and Gentlemen* (2001)
* *Lounatic* (2005)
* *Free Again* (2010)
* ''A Little Bit of 80's'' (2013)

## რესურსები ინტერნეტში
*ოფიციალური საიტი
*

კატეგორია:დაბადებული 1975
კატეგორია:გერმანელი მუსიკოსები
კატეგორია:ცოცხალი ადამიანები
Fraps

**Fraps** — კომპიუტერული პროგრამა, რომელსაც შეუძლია გადაიღოს ფოტოსურათები და ვიდეორგოლები უმაღლეს ხარისხში. პროგრამა კომერციულია, მაგრამ დასაშვებია მისი უფასოდ გამოყენება 30 წამიანი ვიდეორგოლების და BMP ფორმატში ეკრანის გამოსახულებების გადასაღებად.

ამჟამად პროგრამასთან სამუშაოდ მორგებულია ყველა უკანასკნელი ოპერაციული სისტემა, მათ შორის  Windows 8.1.

## რესურსები ინტერნეტში
* ოფიციალური საიტი
* მხარდაჭერის არაოფიციალური ფორუმი 

## სქოლიო 
კატეგორია:კომპიუტერული პროგრამები
გერმანიის დემოგრაფია

**გერმანია** — ყველაზე დასახლებული ქვეყანა ევროკავშირში. გერმანიის მოსახლეობა არის 81 802 000 ადამიანი (2009 წლის მონაცემებით). 2011 წლის 9 მაისს, გერმანიის გაერთიანებიდან პირველად ჩატარდა მოსახლეობის აღწერა. გერმანიის მოსახლეობის სიმჭიდროვე არის 229 ადამიანია კვადრატულ კილომეტრზე.

## რესურსები ინტერნეტში
*გერმანიის ფედერალური სტატისტიკის ოფისი

კატეგორია:გერმანიის დემოგრაფია